उत्तरकाशी।
कांग्रेस के पूर्व प्रदेश अध्यक्ष ने कहा कि उत्तराखंड में वर्ष 2015 में हुई दरोगा भर्ती की सरकार सीबीआई जांच कराए। क्योकि सरकार कह रही है यह भर्ती कांग्रेस शासन काल की है। प्रीतम सिंह ने कहा कि सरकार में समन्वय नहीं है। सरकार के मंत्री एक दूसरे के फैसले पलट रहे हैं।
रविवार को कांग्रेस के पूर्व प्रदेश अध्यक्ष व चकराता विधायक प्रीतम सिंह ने पत्रकारों से वार्ता की। प्रीतम सिंह ने कहा कि प्रदेश में मंहगाई व बेेरोजगारी चरम पर है। जो भी परीक्षाएं हो रही हैं, उनमें भ्रष्टाचार हो रहा है। विधान सभा भर्ती, यूकेएसएससी व आयोग की अब तक हुई भर्तियों की जांच सरकार सीबीआई से कराए। प्रीतम सिंह ने कहा कि राज्य सरकार ने अपने करीब एक वर्ष के शासन काल में जो घाव राज्य को दिए हैं, उनकी भरपाई निकट भविष्य में हो पाना बहुत मुश्किल काम है। राज्य के भीतर कानून व्यवस्था ध्वस्त है। सांसदो के गोद लिए गांव गायब हो गए हैं। उनमें क्या विकास हुआ किसी को पता नही है। पूर्व विधायक विजयपाल सजवाण ने कहा कि उत्तरकाशी में तांबाखानी सुरंग, तिलोथ पुल, सीवर व्यवस्था, असी गंगा घाटी क्षेत्र की सड़को के मुद्दों के लिए चरणबद्घ रूप से लड़ाई लड़ी जाएगी। प्रेसवार्ता मे प्रताप नगर विधायक विक्रम नेगी, पूर्व विधायक राजपुर राजकुमार, जिला पंचायत अध्यक्ष दीपक बिजल्वाण, जिलाध्यक्ष मनीष राणा, पूर्व ब्लाक प्रमुख नत्थी लाल शाह,शीशपाल पोखरियाल,विजेंद्र नौटियाल आदि मौजूद थे।